Kompressiohoito

|  |  |
| --- | --- |
| Kuvaus: | Ohjeessa kuvataan aineita, joita käytetään kompresseissa sekä miten kompressihoitoa toteutetaan. |

**Kompressihoito eli kääreliuoshoito eli kosteakäärehoito**

Kompressiaineita

Esimerkiksi seuraavia aineita käytetään kompresseissa: keittosuolaliuos,0.25 % sinkkisulfaattiliuos, 1 % boorivesiliuos, 0.1 % lapis-liuos. Keittosuolaliuoksen voi tehdä myös kotona

seuraavasti:

* kiehauta 1 litra vettä
* lisää noin 2 teelusikallista ruokasuolaa ( = 5 ml lääkemittalasissa )
* jäähdytä ja käytä
* säilyy noin vuorokauden

Hoidon toteutus

Puhdas puuvillakangas (esimerkiksi lakanakangas) kostutetaan kompressiliuoksessa. Kangasta puristetaan varovasti niin, että ylimääräinen neste valuu pois. Tämän jälkeen kangas taitetaan 4-kertaiseksi ja asetetaan hoidettavalle kohdalle. Kompressi voidaan kiinnittää paikoilleen esimerkiksi kuivalla sideharsolla.

 Kompressia pidetään kerrallaan 2-3 tuntia. Vuorokauden aikana kompressi voidaan tarvittaessa vaihtaa 2-3 kertaa.

 Kompressia käytetään yleensä aloitushoitona märkivissä, vetistävissä ihottumissa

 1-5 vuorokauden ajan sekä säärihaavoissa.